ఏప్రిల్‌ నాటికి 100 దుకాణాలు
- విస్తరణ బాటలో కల్యాణ్‌ జ్యువెల్లర్స్‌
- రూ.800 కోట్ల సమీకరణకు రంగం సిద్ధం
              చెన్నై: ప్రముఖ బంగారు ఆభరణాల విక్రయ సంస్థ కల్యాణ జ్యువెల్లర్స్‌ ప్రస్తుత ఆర్ధిక సంవత్సరంలో మరింత విస్తరించేందుకు యోచిస్తోంది. దీనికి తగ్గట్లు సంస్థ భారీ విస్తరణ ప్రణాళికలు రూపొందించింది. కేరళ కేంద్రంగా పని చేస్తున్న ఈ కంపెనీ 2015-16లో కొత్తగా 22 స్టోర్లు తెరువనున్నట్లు ప్రకటించింది. బుధవారం చెన్నైలో ఆ సంస్థ ఛైర్మన్‌ అండ్‌ మేనేజింగ్‌ డైరెక్టర్‌ టిఎస్‌ కల్యాణ్‌ రామన్‌ మాట్లాడుతూ ప్రస్తుతమున్న 78 స్టోర్లను వచ్చే మార్చి ముగింపు నాటికి 100కు చేర్చుతామన్నారు. ఇందుకు అవసరమయ్యే రూ.800 కోట్ల పెట్టుబడులను అంతర్గత వనరుల నుంచి సమకూర్చుకుంటామని చెప్పారు. తమ సంస్థ రూ.10,000 కోట్ల టర్నోవర్‌ మార్క్‌ను దాటిందన్నారు. 2015-16లో రూ.13,000 కోట్ల వ్యాపారం అంచనా వేస్తున్నామని తెలిపారు.
మీ స్నేహితులకు రికమెండ్ చెయ్యండి